Trondhjem–Størenbanen fikk ny trasé over Skansen i 1880 med endestasjon på Brattøra. Jernbanestasjonen Skansen stasjon ble åpnet i 1893, og jernbanebroen Skansen bru fra 1918 går over innløpet til Kanalen og til Brattøra. Fergesambandet Skansen–Vanvikan var et fergesamband mellom Skansen og Vanvikan i Leksvik i dagens Indre Fosen kommune som var i drift mellom 1955 og 1980. Skansentunnelen på Nordre avlastningsvei går under Skansen og ble åpnet i 2010.